पाएं अपने शहर की ताज़ा ख़बरें और फ्री ई-पेपरडाउनलोड करें
प्राइवेट स्कूलों को आरटीई पोर्टल पर ऑनलाइन चलाई गई कक्षाओं की जानकारी अपडेट करनी होगी। इसके लिए शिक्षा विभाग ने सभी प्राइवेट स्कूलों को 15 मई तक का समय दिया है। जानकारी ऑनलाइन पोर्टल पर अपडेट होने के बाद ही प्राइवेट स्कूलों को पुनर्भरण राशि मिल सकेगी। दरअसल प्राइवेट स्कूलों ने पिछले शिक्षा सत्र में कोरोना के चलते बंद हुई कक्षाओं के बाद ऑनलाइन शिक्षण शुरू किया गया था। इसके बाद अब सभी प्राइवेट स्कूल संचालक निशुल्क शिक्षा के अधिकार कानून के तहत आरटीई के पुनर्भरण की मांग कर रहे हैं। इसी को देखते हुए अब शिक्षा विभाग ने निर्णय लिया है कि स्कूलों को ऑनलाइन कक्षाओं की जानकारी आरटीई पोर्टल पर 15 मई तक अपडेट करनी होगी। यदि प्राइवेट स्कूल ऐसा नहीं कर पाए तो उन्हें पुनर्भरण राशि नहीं मिल पाएगी। सीडीईओ सुरेंद्र सिंह गौड़ ने बताया कि सभी प्राइवेट स्कूलों को इसके आदेश जारी कर दिए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn